N3 in KwaZulu-Natal gesluit weens botsing | Maroela Media
N3-ongeluk (Foto: Arrive Alive, Twitter)
Die N3-tolkonsessie het motoriste gewaarsku dat die N3-suid tussen Howick en Cedara in KwaZulu-Natal tydelik gesluit is. Dit nadat twee vragmotors Vrydag in die vroeë oggendure kop aan kop gebots het.
'n Vragmotor het glo op die N3-noord oor die middelman gejaag en in 'n ander vragmotor wat in die teenoorgestelde rigting (suidwaarts) op pad was, vasgery. Volgens Anita Heyl, woordvoerder van die N3-tolkonsessie, het albei vragmotors aan die brand geslaan.
Heyl sê die brand is nou geblus, maar die pad bly steeds gesluit vir verkeer terwyl hulle skoonmaak. Padgebruikers kan vertragings verwag tot verdere kennisgewing, terwyl nooddienste op die toneel besig is.
Die verkeer sal via die R103 na die Howick-suid/Underberg-wisselaar herlei word.
Padgebruikers kan die N3-tolkonsessie se 24-uur-hulplyn by 080 063 4357 vir meer inligting skakel.
Die moontlikheid dat een van die bestuurders aan die slaap geraak het, kan dalk die rede wees?
Die pad is sopas weer oopgestel, en is nou net 'n stroom vragmotors!
Lang afdraande, Ry op die remme, remme brand uit, geen remme, raak pad beister. Vragmotor bestuurder is nie bevoeg om vragmotor te bestuur. Dit is wat die nuwe Suid Afrika gebring het.
Ek ry daardie pad elke dag. Dis ongelooflik hoé vinnig en onverskillig daardie vragmotorbestuurders ry. Hulle jaag by mekaar verby. Kyk nie eers of daar motors in ander bane is nie en druk jou wat in klein motor ry maklik van pad af. Baie van hulle sit met selfone teen die oor terwyl hul so roekeloos ry.